CELEX: 32009R0475
Language: sl
Date: 2009-06-05 00:00:00
Title: Uredba Komisije (ES) št. 475/2009 z dne 5. junija 2009 o uvrstitvi določenega blaga v kombinirano nomenklaturo

9.6.2009   
            
            
               SL
            
            
               Uradni list Evropske unije
            
            
               L 144/11
            
         
      UREDBA KOMISIJE (ES) št. 475/2009
   z dne 5. junija 2009
   o uvrstitvi določenega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene Uredbi (EGS) št. 2658/87, je treba sprejeti ukrepe v zvezi z uvrščanjem blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili se blago iz stolpca 1 preglednice v Prilogi uvrsti pod oznako KN iz stolpca 2 iz razlogov, navedenih v stolpcu 3 navedene preglednice.
            
         
               (4)
            
            
               Primerno je zagotoviti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) v obdobju treh mesecev še naprej sklicuje na zavezujoče tarifne informacije, ki so jih izdali carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 preglednice v Prilogi, se uvrsti v kombinirano nomenklaturo pod oznako KN v stolpcu 2 navedene preglednice.
   Člen 2
   Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki so jih izdali carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. junija 2009
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Poimenovanje blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Proizvod iz plastične mase (tako imenovano „tesnilo za kabel“) (1) z zunanjo mero približno 1 cm (premer) × 0,8 cm (dolžina).
                  Proizvod ima na sredini luknjo, na zunanji strani pa rebra.
                  Zasnovan je za uporabo z električnimi spojniki na motornih vozilih za zaščito električnih povezav pred prahom, vlago, oljem in drugimi elementi, ki se običajno pojavljajo v avtomobilu.
               
               
                  3926 90 97
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 3926, 3926 90 in 3926 90 97.
                  Proizvod se ne šteje za del električnega aparata v smislu opombe 2(b) k oddelku XVI, ker ni nujen za delovanje priključka, ampak samo izboljša njegovo funkcionalnost. Uvrstitev pod številko 8538 kot dela, ki je izključno ali pretežno namenjen uporabi z aparati pod tarifno številko 8536, zato ne pride v poštev.
                  Proizvod se ne šteje za izolirni del električnega stroja s tarifno številko 8547, ker ni zasnovan za izolacijo, temveč za zaščito električnih povezav.
                  Proizvod je zato treba uvrstiti pod oznako KN 3926 90 97 kot drug proizvod iz plastičnih mas.
               
            
         
      
         (1)  Slika je samo informativne narave.